ಭೀಕರ ಕಾಳ್ಗಿಚ್ಚು :ಬೆಂಕಿ ನಂದಿಸಲು ಹರಸಾಹಸ ಫ್ರಾನ್ಸ್: ದಕ್ಷಿಣ ವಿಭಾಗದ ಬೌಚೆಸ್ ಡು ರೋನ್ನಲ್ಲಿ ಕಾಳ್ಗಿಚ್ಚು ಭುಗಿಲೆದ್ದಿದ್ದು, 1200ಕ್ಕೂ ಅಧಿಕ ಅಗ್ನಿಶಾಮಕ ದಳದ ಸಿಬ್ಬಂದಿ ಬೆಂಕಿ ನಂದಿಸುವಲ್ಲಿ ತೊಡಗಿಸಿಕೊಂಡಿದ್ದಾರೆ. ಪ್ರಾದೇಶಿಕ ಅಗ್ನಿಶಾಮಕ ವಿಭಾಗದ ಪೊಂಪಿಯರ್ಸ್ 13 ಹಂಚಿಕೊಂಡ ವಿಡಿಯೋವೊಂದರಲ್ಲಿ, ಮಾರ್ಟಿಗಸ್ ಪಟ್ಟಣ ಮತ್ತು ನೆರೆಯ ಪೋರ್ಟ್ಡಿಬೌಕ್ ಹತ್ತಿರ ಬೆಂಕಿಯನ್ನು ನಿಯಂತ್ರಿಸುವಲ್ಲಿ ಸಿಬ್ಬಂದಿ ತೊಡಗಿಸಿಕೊಂಡಿರುವುದನ್ನು ಕಾಣಬಹುದು. ಅಗ್ನಿಶಾಮಕ ದಳ ಮತ್ತು ಬೆಂಕಿ ನಂದಿಸಲು ವಿಮಾನಗಳನ್ನು ನಿಯೋಜಿಸಲಾಗಿದೆ ಎಂದು ಸ್ಥಳೀಯ ಅಧಿಕಾರಿಗಳು ತಿಳಿಸಿದ್ದಾರೆ. 150ಕ್ಕೂ ಹೆಚ್ಚು ಜನರನ್ನು ಸ್ಥಳಾಂತರಿಸಲಾಗಿದೆ.